อภิรัชต์ ปัดกระแสข่าว ว่าที่นายกฯ คนต่อไป ชี้ ด้วยสถานะเป็นไปไม่ได้
บิ๊กแดง ยัน ตั้งใจมาแลกเปลี่ยนความเห็นเรื่องความมั่นคงกับกรรมาธิการ โต้กระแสเป็นว่าที่นายกฯ คนต่อไป ชี้ ด้วยสถานะไม่สามารถเป็นไปได้,วันที่ 21 ต.ค. 2562 ,พล.อ.อภิรัชต์ คงสมพงษ์ ผู้บัญชาการทหารบก (ผบ.ทบ.), เปิดเผยภายหลังการร่วมแลกเปลี่ยนความคิดเห็นกับคณะกรรมาธิการความมั่นคงแห่งรัฐ กิจการชายแดนไทย ยุทธศาสตร์ชาติและการปฏิรูปประเทศ ว่า บรรยากาศเป็นไปด้วยดี เป็นนิมิตหมายที่ดีที่ประธานกรรมาธิการฯ เชิญมา มีหลายประเด็นเรื่องความมั่นคงที่มีการแลกเปลี่ยนความคิดเห็นกัน ไม่ใช่เป็นการมาปรับความเข้าใจกัน เพราะต่างฝ่ายต่างเข้าใจบทบาทหน้าที่กันอยู่แล้ว กรรมาธิการมีข้อห่วงใยหลายอย่างที่เป็นประโยชน์กับกองทัพ ซึ่งกองทัพจะนำไปพัฒนาและนำไปเป็นข้อมูลหลายอย่าง,เมื่อถามว่าประเด็นที่หารือกันแล้วจะนำไปเป็นประโยชน์ในกองทัพมีเรื่องใดบ้าง ,พล.อ.อภิรัชต์, ตอบว่า มีการเสนอความเห็นในเรื่องของภาคใต้ เรื่องเทคโนโลยีที่ควรเอาเข้ามาใช้ รวมถึงเรื่องยาเสพติด ซึ่งกรรมาธิการทุกคนเป็นผู้ทรงคุณวุฒิ มีมุมมอง ยิ่งตัวประธานกรรมาธิการ เคยอยู่สภาความมั่นคงแห่งชาติ (สมช.) มีความรู้หลายอย่าง สอดคล้องกันหลายประเด็น และหลังจากนี้จะส่งที่ปรึกษากองทัพมาอยู่ในกรรมาธิการ จะได้เข้าใจว่ากรรมาธิการมีการคุยอะไร เหมือนเป็นแมสเซนเจอร์ให้เราด้วย,ส่วนการแลกเปลี่ยนความเห็นวันนี้ ทำให้มีมุมมองเกี่ยวกับพรรคการเมืองที่พูดบนเวทีมากขึ้นหรือไม่ ,พล.อ.อภิรัชต์, ระบุว่า นักข่าวถามคำถามไม่ตรง เพราะบนเวทีไม่ได้พูดถึงพรรคการเมืองใดเลย ไม่ได้เอ่ยชื่อพรรคการเมืองหรือเอ่ยชื่อใคร พูดไปตามบทบาทหน้าที่ เช่นเดียวกับ ส.ส. และกรรมาธิการทุกคนที่มีบทบาทหน้าที่ บางครั้งหน้าที่ก็กำหนดอารมณ์ความรู้สึกออกมา ตนมีบทบาทหน้าที่ด้านความมั่นคง กรรมาธิการมีบทบาทหน้าที่รักษาและเป็นปากเป็นเสียงให้ประชาชนที่เลือกมา หลายคนที่เห็นในโทรทัศน์หรือในสภาฯ วิจารณ์ดุเดือดมาก แต่วันนี้มาเจอก็คนละรูปแบบ เช่นเดียวกันท่านก็บอกว่าตนดูเหมือนดุ พอมาเจอจริงๆ ไม่เห็นเป็นอย่างนั้นเลย เมื่อถามว่าถือเป็นสัญญาณดีหรือไม่ระหว่างทหารกับฝ่ายนิติบัญญัติ ,พล.อ.อภิรัชต์, ตอบว่า เป็นสัญญาณดี เป็นเรื่องดี ถ้าไม่ดี ไม่มาหรอก,ส่วนกรณีที่ พล.อ.ประวิตร วงษ์สุวรรณ รองนายกรัฐมนตรี สนับสนุนให้เป็นนายกรัฐมนตรีต่อจาก พล.อ.ประยุทธ์ จันทร์โอชา นั้น พล.อ.อภิรัชต์ เผยว่า คิดว่าอยู่บนพื้นฐานของความเป็นจริงดีกว่าว่าเป็นไปได้หรือเป็นไปไม่ได้ ,ด้วยสถานะ ภาวะต่างๆ เนี่ย มันไม่สามารถเป็นไปได้ 1. ผมยังรับราชการอยู่ 2. อีกฐานะคือเป็นสมาชิกวุฒิสภา (ส.ว.) ซึ่งตามรัฐธรรมนูญ ผมไม่สามารถที่จะเป็นตามข่าวที่พูดได้อยู่แล้ว แต่กรณีผู้ใหญ่ท่านเอ่ยถึงก็เพราะว่ามีการป้อนคำถามไป มันอาจจะเป็นการตอบคำถามต่อเนื่อง อย่าไปซีเรียสดีกว่านะครับเรื่องพวกนี้ ,เมื่อถามว่า ในอนาคตมีโอกาสจะมาเล่นการเมืองหรือไม่, พล.อ.อภิรัชต์ ,ตอบว่า, ผมเป็นเพื่อนกับนักการเมืองดีกว่า ผมไม่เล่นการเมือง ผมไม่เล่นกับนักการเมือง,ข่าวที่เกี่ยวข้อง,- ,ผบ.ทบ. ยกเลิกภารกิจอื่น บินกลับร่วมหารือตามคำเชิญกรรมาธิการความมั่นคงฯ (คลิป),- ,บิ๊กป้อม ยินดี หากผบ.ทบ.จะเป็นนายกฯ ยัน ไร้บ่อนใจกลางเมือง ถกงบฯฉลุย,- ,บิ๊กแดง ตรวจเยี่ยมหน่วยพร้อมรบเคลื่อนที่เร็ว ฟังบรรยายสรุป ฉก.ลาดหญ้า,- ,กมธ.ความมั่นคงแห่งรัฐฯ มีมติเชิญ ผบ.ทบ. แลกเปลี่ยนความเห็นด้านความมั่นคง,- ,ไม่ไปเดี๋ยวหาว่ากลัว ณัฐวุฒิ หนุน ผบ.ทบ. ไปตามคำเชิญ กมธ.ความมั่นคงฯ
อภิรัชต์ ยัน ตั้งใจมาแลกเปลี่ยนความเห็นเรื่องความมั่นคงกับกรรมาธิการ โต้กระแสเป็นว่าที่นายกฯ คนต่อไป ชี้ ด้วยสถานะไม่สามารถเป็นไปได้
อภิรัชต์ คงสมพงษ์,ข่าวเด่น,ผู้บัญชาการทหารบก,ผบ.ทบ.,ว่าที่นายกฯ,นายกรัฐมนตรี